
EDITORYAL 


Pambansang badyet 2024, para sa korapsyon at pasismo ng 
rehimeng US-Marcos-Duterte 


Wins kaunlaran para sa mamamayang Pilipino sa ipinapanukalang pambansang badyet 2024 ng ilehitimong 
rehimeng US-Marcos-Duterte. Taliwas sa ipinangangalandakan ng estadong “adyenda para sa kasaganaan” 
(agenda for prosperity), nakalaan ang pondo para sa kapritso, korapsyon at paghahasik ng karahasan ng 
naghaharing uri. 


Gustong iratsada ng rehimeng taumbayan ay lalung naglalantad utang. Higit na kinaltasan ang pondo 
Marcos-Duterte ang pag- sa mga pandudupang nina Marcos, para sa serbisyong panlipunan, na 
aapruba sa pambansang pondo Duterte at malalapit nilang kroni sa lalong magpapatindi sa kahirapan sa 
sa Kongreso sukdulang bastusin pondo ng bayan. gitna ng tuluy-tuloy na implasyon at 


mababang kita ng mga manggagawa, 
mala-manggagawa at magsasaka, 

US-Marcos-Duterte 


Ayon kay Ka Joma 

Pangunahing Lathalain: Epekto ng 
giriang US-China sa Asia 

Balita: Laban ng magsasaka at 


maggagapak sa tubuhan, nagpapatuloy 


Lathalain: Edukasyong pang- 
kolehiyo, hindi prayoridad ng gubyerno 


Balita: 59th IBPA, pinalalayas sa Batangas 


Kilos Protesta: 'Hustisya sa Bloody 
Sunday Massacre!" 


Mga manggagawa sa TK, nagpetisyon 
para sa dagdag-sahod 


Tugon ni PAG: Paano ginagamit 
ng rehimeng US-Marcos Il ang Department of 
Agriculture para lalong pahirapan ang bayan? 


10 Bantay Karapatan: 14 lider-aktibista 
nakatanggap ng subpoena dahil sa protesta noong 
SONA 


11 Dalawa sa inarestong San Juan 3, 
nakalaya na 


Kultura: Bakit may katutubong NPA? 


Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 5 pahayagan. 
mga komentaryo at mungkahi, balita at 


Magpadala. ng 


rebolusyonaryong karanasan nma maaaring 
ilathala sa ating pahayagan. Ito ay tumatanggap 
ng mga liham sa: 


M dagundong.tk@gmail.com 

Makatatanggap na lamang ng 263.3 bilyon ang pondo para sa ayuda 
sa panahon ng emerhensya, 3196 na kaltas kumpara noong nakaraang 
taon. Binawasan din ang pondo sa kalusugan tungong P481 bilyon. 
Nasa P924.7 bilyon naman ang kabuuang badyet na laan sa edukasyon, 
pero mas malaki rito ang matatanggap ng opisinang hawak ni Sara 
Duterte. Kinuripot ang pondo para sa State Universities and Colleges 
na sangkatlo lang ng hinihinging badyet ng mga pamantasan. 


Sa kabilang banda, pinalobo ang pondong laan sa imprastraktura 
na nasa P1.42 trilyon. Ang pondong ito ay isang malaking pork barrel 
para sa mga pamilyang Marcos-Duterte at tradisyunal na pulitikong 
kasapakat nila. Makikinabang din ang kanilang paboritong malalaking 
burgesya komprador na siyang makakakopo sa mga di-kinakailangang 
proyektong imprastraktura sa ilusyon ng “kaunlaran”ng Build Better 
More kagaya ng mga tulay, kalsada, riles at renewable energy projects. 
Pagdudusahan ito ng taumbayan na palalayasin sa kanilang mga 
tahanan at komunidad. 


Nagdudumilat ang masamang intensyon sa pambansang badyet ni 
Marcos Jr. Hahawakan niya ang #2.5 trilyon o 43.896 nito. Kabilang sa 
mga pondong direktang hahawakan niya ang Automatic Appropriations 
(P1.7 trilyon), Special Purpose (2733 bilyon) at Confidential and 
Intelligence (P10.14 bilyon). Bukod sa korapsyon, gagamitin din ng 
pamilya Marcos ang pondong ito para sa di-kinakailangan at maluhong 
pamumuhay kabilang ang mga byahe nito sa labas ng bansa. 


Hindi rin pahuhuli ang AFP-PNP at mga paramilitar ng estado sa 
pagparte sa pambansang badyet. Walang hanggan ang kasibaan ng 
matataas na heneral ng AFP-PNP na binubusog nina Marcos at Duterte 
para makapanatili sa kapangyarihan. Nasa 2282.7 bilyon ang pondong 
laan para sa depensa. Labas pa ito sa confidential and intelligence fund 
(CIF) na hiwa-hiwalay na inilagak sa iba't ibang ahensya ng gubyerno. 
Ang CIF ay pondong ginagamit para sa lihim na mga operasyon ng mga 
pwersang panseguridad ng estado. Dahil “lihim”, hindi ito obligadong 
isapubliko kaya nagiging bulnerable rin sa korapsyon hindi lamang 
ng matataas na heneral kundi maging ng naghaharing pangkatin. 
Pinakatampok ang naiulat na paggastos ni Sara Duterte sa P125 milyong 
pondo ng CIF noong 2022 sa loob lamang ng 11 araw. Kasuklam-suklam 
din ang mga anomalyang inilantad ng Commision on Audit sa mga di- 
kinakailangang gastos at hindi paggamit ng pondo ng Department of 
Education, Department of Migrant Workers, Department of Social 
Welfare and Development, Department of Health at maging sa AFP- 
PNP. 


Tiyak din ang pakinabang ng imperyalismong US sa pambansang 
badyet na ibinalangkas sa kanilang dikta. Malaon nang ginagamit ng 
US ang Pilipinas para isalba ang naghihingalo nitong ekonomiya. Nasa 
P699.2 bilyon o 12946 ng pambansang badyet ang laan sa pagbabayad- 
utang. Sinasalo ng Pilipinas ang mga sobrang yaring produkto ng US at 
iba pang imperyalistang bansa. Magsisilbi rin ang pambansang badyet 
para sa nilulutong plano ng US na gera sa Asia Pacific. Katunayan, pera 
ng bayan ang ginagamit sa konstruksyon ng mga base militar ng US 
iba't ibang bahagi ng Pilipinas na planong dagdagan pa sa susunod na 
panahon. Tuluy-tuloy rin ang pagbili ng reaksyunaryong republika ng 

mga armas pandigma na inilalako 
ng US at mga alyado nito. 


Ang mga armas na ito ang 
siya ring ginagamit sa kontra- 
rebolusyonaryong gerang 
inihahasik ng estado sa layuning 
supilin ang makatarungang 
pakikibaka ng bayan. Higit pang 
dadami ang kaso ng mga paglabag 
sa karapatang tao sa pag-igiting 
ng paninibasib ng estado upang 
makapanatili. ang 5 ilehitimong 
rehimen sa poder. 


Kataksilan sa mamamayang 
Pilipino ang (pagbubuhos ng 
pondo sa imprastraktura, militar 
at korapsyon dahil sa kanilang 
bulsa nanggagaling ito. Bukod sa 
utang, hinuhuthot ng estado sa 
mamamayan ang kasalukuyang 
pondo sa pamamagitan ng 
reaksyunaryong pagbubuwis. 
Pinaalwan nito ang buhay ng 
mga burgesya komprador habang 
lalong pinabigat ang pasanin ng 
karaniwang mamamayan. Sa gitna 
ng pagtaas ng presyo ng bilihin, 
nagpapatuloy ang paniningil ng 
excise tax, value added tax at 
extended value added tax, habang 
planong ipatupad ang ikaapat na 
pakete ng TRAIN Law. 


Saharap ng matinding kahirapan 
at patuloy na pagnanakaw ng 
naghaharing pangkatin sa pera ng 
bayan, nararapat na puspusang 
makibaka ang mamamayan 
para sa kanilang karapatang 
pang-ekonomiya at panlipunan. 
Kailangan ang tuluy-tuloy na 
pagmumulat, pag-oorganisa at 
pagpapakilos ng pinakamalawak 
na hanay ng mamamayang 
inaapi at pinagsasamantalahan. 


Bigkisin ang 58Bpinakamaraming 
manggagawa at magsasaka 
para. isulong ang 5 kanilang 


demokratikong karapatan. Iputok 
ang kabi-kabilang pakikibakang 
bayan para sa paghahangad ng 
pang-ekonomikong kagalingan at 
serbisyong sosyal. 


Pasiglahin ang gawaing alyansa 
sa hanay ng mga naliliwanagan 

at tunay na lingkod-bayan para 
isulong ang pang-ekonomikong 
interes ng sambayanan kagaya ng 
progresibong pagbubuwis at pondo 
sa serbisyong panlipunan. Kabigin 
ang mga panggitnang pwersa at 
propesyunal na bumababa ang 
antas ng kabuhayan at naririmarim 
sa lantarang korapsyon ng bulok na 
estado. 


Padagundungin ang. sigaw 
na ilipat ang pondong laan sa 
korapsyon at militar tungo sa ayuda 
at serbisyong sosyal, ganondin 
sa tunay na reporma sa lupa at 
pambansang 7  industriyalisasyon. 
Isulong ang taas-sahod ng mga 
empleyado ng gubyerno kagaya 
ng mga guro, nars at kawani sa 
halip na ilaan sa CIF at pondong 
militar. Hindi makatwiran ang todo 
buhos sa sahod at pensyon ng mga 
unipormadong personel na walang 
pakinabang sa bayan. Nararapat 
suportahan ang pagkakaloob 
ng karapatan at kagalingan ng 
mga kawani ng gubyerno para 


sa dekalidad mna. serbisyong 
panlipunan. 

Halawan ng aral ang 
pinakamalalaking protestang 


bayan na ibinunsod ng paglaban 
sa korapsyon ng mga palpak at 
pahirap na rehimen. Tampok sa 
kasaysayan ang pag-aalsang EDSA 
| na nagpabagsak sa diktadurang 
US-Marcos |. (Ganondin ang 
paghugos ng mamamayan 
laban sa rehimeng US-Aquino Il, 
rehimeng 58BUS-Macapagal-Arroyo 
at rehimeng US-Estrada, hanggang 
sa mapatalsik ang huli sa poder. 
Ipatambol ang pagwawaldas ng 
pondo lalo ang kakarapampot na 
inilalaan sa serbisyong panlipunan. 


Sa sobrang kasakiman, 
sinasagad ng pasista, papet at 
pahirap na rehimeng US-Marcos- 
Duterte ang pasensya ng bayan. 
Lalo nitong pinasasahol ang 
kronikong krisis ng malakolonyal at 
malapyudal na lipunang Pilipino at 
itinutulak ang bayan na lumaban. 


Ayon (7 


a. O 


“Joma 


Bagamat dapat 
nating pangalagaan 
ang kultura ng mga 
lokalidad at minorya 
bilang bahagi ng ating 
pamanang kultura, 
dapat din tayong 
magpaunlad ng isang bago 

at tunay na pambansang 
kultura sa pamamagitan ng 
pagpapalaganap at paggamit 
ng isang pambansang wika 

na kaangkan ng lahat ng ating 
lokal na wika at sa gayo'y 
madaling maintindihan ng 

masa kahit saan, di katulad 

ng Ingles... Ang pangunahing 
dahilan dito'y para magkaroon 
ng behikulo sa mabilis na 
pagpapalaganap ng pambansa- 
demokratikong pag-uunawaan 
ng mamamayan sa buong 
kapuluan. 


- Mga Tungkulin ng Ikalawang 
Kilusang Propaganda 

Talumpati sa St. Louis University, 
Bagulo City 

noong Oktubre 12, 1966 

PANGUNAHING LATHALAIN 


Epekto ng giriang US-China sa Asia Pacific 


arugtong ng tumitinding ribalan sa pagitan ng mga imperyalistang 

kapangyarihang US at China ang umiinit na sitwasyong pulitiko- 
militar sa Asia Pacific, partikular sa palibot ng China at mga karatig- 
bansang Taiwan at Pilipinas. Umaagaw ng atensyon ang pagpapakitang- 
gilas ng mga sandatahang pwersa sa Asia Pacific sa sunud-sunod na 
mga ehersisyong militar, aktibidad sa karagatan at pagsubok sa kani- 
kanilang armas at sasakyang pandigma. Ginagawa ito hindi lamang 
ng China at mga bansa sa Asia, kundi pinangungunahan mismo ng US 
na may sariling pwersang militar na nakakalat sa mga malakolonya't 


alyadong bansa nito sa Pacific. 


Iginigiit ng US na panatilihin 
ang posisyon nito sa hegemonya at 
pigilan ang pag-angat ng karibal na 
China sa harap ng papatinding krisis 
sa daigdig. B8 Magkaalinsabay nitong 
pinangunahan ang mga iskemang 
pang-ekonomiko at mapang-upat na 
pagsalig sa mga alyansang militar, gaya 
ng pagpapalawak ng North Atlantic 
Treaty Organization maging sa Asia 
Pacific, pagtatayo ng AUKUS (Australia, 
UK at US) at pagbuhay sa Quad security 
alliance (US, Japan, India at Australia). 
Alinsunod ito sa kanyang Indo-Pacific 
Strategy at “pihit sa Asia”. Nito lamang 
Marso, nagpulong ang AUKUS sa 
US kung saan pinirmahan ang isang 
kasunduang naglalayong lumikha ng 
isang bagong pangkat ng nuclear- 
powered submarine na nakatudla sa 
pagkontra sa impluwensya ng China 
sa nasabing rehiyon. Naka-balatkayo 
ito bilang “pangangalaga. umano 
ng Kanluraning kapangyarihan sa 
kapayapaan sa Asia. 


Sa panig ng China, bumuo ng 
mga hakbang para patatagin ang 
impluwensya nito sa Asia Pacific at 
tiyakin ang depensa sa paligid nito. 
Ginawang tabing ng mga agresibong 
hakbang ang paggigiit sa teritoryo 
at soberanong karapatan ng China 
sa Taiwan at pang-aagaw sa halos 
kabuuan ng karagatan at mga isla sa 
West Philippine Sea (WPS) at South 
China Sea laban sa  soberanong 
karapatan ng mga bansang Vietnam, 
Indonesia, Malaysia, Japan at Pilipinas 
sa mga ito. 

Taiwan: Isla sa gitna ng ribalang US at 
China 


Pursigidong isinusulong ng 
administrasyong Xi Jinping ang interes 
at karapatan ng China sa Taiwan. 
Iginigiit nitong igalang at ipatupad 
ang kasunduang nabuo sa panahon 
ni Chairman Mao na Shanghai 
Communique ng 1972 kung saan 
nakasaad ang pagsang-ayon ng US na 
“kinikilala nito at hindi nito hahamunin 
ang posisyon na iisa lamang ang China 
na kinikilala ng lahat ng Chinese sa 
dalawang panig ng Taiwan Strait, at 
na ang Taiwan ay bahagi ng China.” Sa 
dokumento, pinaboran “na ang usapin 
ng Taiwan ay mapayapang lulutasin 
ng mamamayang Chinese, kapwa sa 
mainland at sa isla ng Taiwan.” 


Mula huling bahagi ng dekada 
1970, umunlad ang relasyong pang- 
ekonomya at kalakalan sa pagitan ng 
mainland China at Taiwan. 8 Kapwa 
nakinabang ang malalaking burgesya 
sa mainland China at Taiwan sa 
panunumbalik ng kapitalismo 
sa mainland China. Pinapasok 
sa. mainland ang kapitalistang 
pamumuhunan mula Taiwan, kabilang 
ang Foxconn Company at TSMC 
(Taiwan Semiconductor Manufacturing 
Company), dalawa sa pinakamalalaking 
taga-asembol at taga-manupaktura 
ng elektroniks. Kapwa sila nagtayo 
ng mga tanggapan para sa kanilang 
regular na ugnayan. Mahalaga rin 
ang Taiwan para sa US bilang isa sa 
pangunahing pinagkukunan ng murang 
electronic chips para sa mga computer 
at smartphone. 


mula sa www.cnn.com 


Sa kabilang panig, bumaling ang 
ekonomya ng US sa malakihang 
outsourcing kung saan inilagak nito 
ang mayor na pamumuhunan at 
manupaktura sa China. Sinamantala 
nito ang malaking populasyon ng 
murang lakas-paggawa sa China, na 
siya ring nagpasigla ng manupaktura at 
kabuuang ekonomya ng China. Kapalit 
nito, sinamantala naman nang husto 
ng China ang panahong ito upang 
kunin sa US ang kaalaman sa abanteng 
teknolohiya para sa pagpapaunlad ng 
kanyang mga industriya. 


Kalauna'y sasambulat sa US ang 
paglakas ng China. Dumagdag ito sa 
estratehikong paghina ng US bilang 
datiy numero unong imperyalistang 
kapangyarihan sa unipolar na mundo 
na sa kalaunan, naging lubhang 
pinansyalisado 'at bulnerable sa 
pana-panahong pagsiklab ng krisis 
pampinansya. Nahilahod ang US at 
pandaigdigang sistemang kapitalista sa 
malawig na istagnasyon bunga ng pag- 
ibayo ng krisis ng sobrang produksyon 
na nagpasidhi sa inter-imperyalistang 
kumpetisyon at armadong sigalot sa 
kapinsalaan ng ibang bayan. Sa ganito 
ring kundisyon unti-unting nagkalamat 
ang “normalisasyon” ng relasyong US- 
China na dating nagtulak ng pagkilala 
ng US sa “One China Policy”. 


Lalong naging matabil at agresibo 
ang patakaran ng US kontra sa China. 
Itinulak ng US ang paglalansag sa mga 
korporasyong kontrolado ng estado ng 
China at ipinagbawal ang pag-eeksport 
ng huli ng abanteng mga kagamitan 
para sa produksyon ng modernong 

semiconductor. Nagpasiklab ng trade 
war na nangahulugan ng paghihigpit 
sukdulang pagharang sa pagpasok 
ng kalakal galing China tungong US. 
Kabilang sa pinag-initan ang mga 
produkto ng Huawei, sa dahilang 
nag-eespiya diumano ito para sa 
gubyernong China. Sa pahayag ng 
Washington, ang mga hakbang ay 
tulak ng “strategic competition” ngunit 
para sa Beijing, ito ay “containment” o 
pagpapakitid. 


Damay sa kumpetisyon ang 
posisyon ng US sa One China Policy. 
Bagamat hindi tahasang ibinabasura 
ang Shanghai Communique, dumalas 
ang diplomatikong pakikipag-ugnayan 
at mabutihan ng gubyerno ng US 
sa ilalim ni Joe Biden sa Taiwan. 
Sinakyan ng US at mga alyado nito ang 
isinusulong ng naghaharing liderato 
sa Taiwan na paghiwalay sa China. 
Ilang ulit nang kinontra ng China ang 
pagpoposturang ito ng US. 


Nitong 8 Abril, nagpulong si 
Taiwanese President Tsai Ing-wen at 
U.S. House Speaker Kevin McCarthy 
sa California. Kapanabayan ito ng 
pahayag ng mga otoridad sa China 
na posible at kinukunsidera nilang 
magpataw ng inspeksyon sa mga 
cargo ship na dumaraan sa Taiwan 
Strait bilang bahagi ng pag-eehersisyo 
ng kapangyarihan nito sa isla. Pwede 
itong magsagawa ng aviation and 
customs control sa mga civilian aircraft 
at cargo vessel. 


Kung tototohanin ng China ang 
banta, mapipigilan ang malayang 
paggalaw ng mga kalakal patungong 
Taiwan at tiyak na maaapektuhan ang 
ekonomya ng isla. Kung sasagutin ito 
ng Taiwan ng operasyong militar, tiyak 
ang pagsambulat ng isang digma. 


Pang-aagaw ng China sa teritoryo ng 
Pilipinas 

Sa kabila ng pagkatig BB ng 
internasyunal na batas sa solong 
karapatan ng Pilipinas sa exclusive 
economic zone nito sa WP5S, hindi itinigil 
ng China ang pang-aagaw sa karagatan 
ng mga Pilipino. Walanghiyang nagtayo 
ng istruktura ang China sa WPS na 
nakatakdang gamitin bilang paliparan 

at daungan at nagsisilbing base militar 
nito sa inaagaw na karagatan at mga 
isla. Habang nakaposisyon, hindi na rin 
mapipigil ang iligal na pagkamkam ng 
China hindi lamang sa mga teritoryong 
pandagat ng Pilipinas at iba pang bansa 
kundi maging likas na kayamanan ng 
mga ito. Tuluy-tuloy ang paglalayag 
ng mga barkong Chinese rito, mapa- 
komersyal, milisya at galing sa pwersang 
nabal para kontrolin ang mahalagang 
rutang pandagat na bahagi ng mas 
malawak na South China Sea. 


Pinakahuling B8B8Bmalaking - balita 
ang insidente noong Agosto 5, kung 
saan hinarang at binomba ng tubig 
ng Chinese Coast Guard ang isang 
sasakyan ng Philippine Coast Guard 
na magdadala ng suplay sa posteng 
bantay ng Pilipinas sa Ayungin Shoal. 
Kinundena ng mga Pilipino at maging 
ng ibang bansa ang China subalit 
nagmatigas ang huli na iligal ang 
aktibidad ng Philippine Navy. 


Mahigpit na binabantayan ng China 
ang nasabing lugar dahil 20 nautical 
miles lamang ang layo ng Ayungin mula 
sa Mischief Reef, ang pinakamalaking 
baseng nabal at panghimpapawid ng 
China sa Spratlys. Dagdag pa, may mga 
pisikal na katangian ang Ayungin Shoal 
na akma para gawin itong base militar. 


Sinusunggaban ng US ang insidente 
upang bigyang matwid ang paparaming 
bilang ng tropa at base militar nito sa 
Pilipinas. Ang Pilipinas ay kasama sa 
first island chain na silbing depensa 
at lunsaran ng opensa ng US laban sa 
China. 


Kung kaya't habang iginagayak ng 
US at NATO ang ibayong pagpapatagal 
sa gerang proxy sa Eastern Europe na 
umabot na nga sa lampas isa't 
kalahating taon, ikinababahala ang 
posibleng pagputok ng armadong 
sigalot sa Asia. Habang buong lupit na 
nag-aagawan ng saklaw ng 
pamumuhunan at teritoryo ang mga 
imperyalistang bansa sa pamamagitan 
ng mga proxy war at iba pang 
pamamaraan, nagkakaisa naman ang 
mga ito sa ibayong pagsasamantala at 
pang-aapi sa uring anakpawis at 
sangkatauhan sa buong mundo. 


Laban ng mga 
magsasaka at 
maggagapak 
sa tubuhan, 
nagpapatuloy 


eterminado ang mga 

Batanguefiong magsasaka sa 
tubuhan at mga maggagapak sa 
paggigiit ng kanilang karapatan. 
Tuluy-tuloy ang kampanyang 
#30KAyudaKamtinNa para sa lahat 
ng apektado ng pagsasara ng 
Central Azucarera de Don Pedro, Inc. 
(CADPI). Sa kanilang pagpupunyagi, 
ipinamahagi ang ikalawang bugso ng 
ayuda sa unang distrito sa Luna, Tuy 
noong Agosto 24. 


Muling nakatanggap ang mga 
nakatalang benepisyaryong pamilya 
ng ayudang P10,000-P30,000 mula sa 
mababang kapulungan ng Kongreso. 
Ang 1,500 benepisyaryo ay mula 
sa mga bayan ng Balayan, Lian at 
Tuy, at Calaca City. Pinangunahan 
ng Sugarfolks Unity for Genuine 
Agricultural Reform (SUGAR) ang 
kampanya sa ayuda sa pakikipag- 
ugnayan sa Gabriela Women's Party. 
Nakakuha sila ng ayuda mula sa 
opisina ni Cong. Martin Romualdez 
na dumaloy sa Department of Social 
Welfare and Development at mga 
lokal na yunit ng gubyerno (LGU). 


Ayon kay Christian  Bearo, 
tagapagsalita ng SUGAR, “Hindi 
natitigil sa ayuda ang ating laban. 
Wala pa ring tugon ang Malacafang 
para isalba ang industriya ng asukal.” 


Dagdag pa, may mga hindi pa 
nakatanggap dahil hindi pa nakatala 
sa listahan ng mga benepisyaryo. 
Samantala, sadyang limitado ang 
mararating ng ayuda sa gitna ng 
patuloy na pagtaas ng presyo ng mga 
bilihin. 

Kinundena rin ni Bearo ang 59th 
IBPA na nanghaharas sa mga 
magsasaka at maggagapak ng tubo 
na lumalahok sa pagkilos para sa 
ayuda at muling pagbubukas ng 
CADPI. 

LATHALAIN 


Edukasyong pang-kolehiyo, hindi 
prayoridad ng gubyerno 


M atayog na pangarap para sa mayoryang mahihirap na Pilipino 
ang makapagtapos ng pag-aaral. Tinatanaw ng karamihan ang 
edukasyong tersyaryo bilang daan para makaahon sa kahirapan, 
subalit ang masaklap, kakaunti ang nakakapasok sa kolehiyo o 
unibersidad at nananatili itong prebilehiyo sa halip na maging 
batayang karapatang tinatamasa ng lahat ng kabataang Pilipino. 
Nasa 4.4 milyong kabataan ang nakakapag-aral sa kolehiyo na 
tinatayang 4096 lamang ng bilang ng mga Pilpinong nasa edad na 
para pumasok sa kolehiyo o pamantasan. 


Balakid sa pangarap na 
makapagkolehiyo ang pagiging 
mahal at magastos nito. Dahil 
ipinaubaya na ng reaksyunaryong 
estado ang edukasyong tersyaryo 
sa pribadong sektor, mas marami 
ang mga pribadong institusyon 
na mas mataas maningil ng 
tuition at iba pang bayarin kaysa 
pampubliko. 


Sa taas ng bayarin, kayod- 
kalabaw ang mga magulang at 
pati estudyante gaya ni Cessna, 
22 at kumukuha ng kursong 
Education sa isang pribadong 
eskwelahan sa Mindoro. “Ilang 
buwan bago nakaipon sina Nanay 
at Tatay ng P13,500 na kailangan 
kong bayaran sa school ngayong 
semestre. Para makadagdag, 
namasukan akong kasambahay 
nitong bakasyon,” kwento niya. 
Nagkokopras 7“ at paminsan- 
minsang nagbebenta ng iba't 
ibang produktong bukid ang 
kanyang mga magulang. 


Mabigat ang pasanin ng 
mga magulang ni Cessna, lalo't 
dalawa silang magkapatid na 
nagko-kolehiyo ngayon. Bukod 
sa matrikula, nagbabayad din 
sina Cessna ng P500 kada buwan 
sa boarding house at gumagastos 
para sa mga project, pang-xerox 
at pang-internet. 8 “Kung dati 
mas madalas kaming magkanin, 
ngayon mas madalas na kaming 

kumain ng saging dahil sa pagtaas 
ng presyo ng bigas at iba pang 
pangunahing bilihin,” 8 dagdag 
niya. 


Kahit ”78“nahihirapan, hindi 
lumipat sa pampublikong 
pamantasan ang magkapatid 
dahil mas malayo ito sa 
kanilang tirahan. BB Malapit na 
ring makagradweyt si Cessna 
na nasa ikatlong taon na kaya't 
nanghihinayang ang kanyang 
mga magulang na ilipat pa siya. 


Banta sa libreng tuition 


Ang isang bentahe ng mga 
pampublikong institusyon ay ang 
libreng tuition sa bisa ng batas 
na Universal Access to Quality 
Tertiary Education. Sa ilalim nito, 
naging libre ang matrikula sa 220 
state universities and colleges 
(SUCs) at mga kwalipikadong 
local universities and colleges 
(LUCSs). Resulta ito ng militante't 
di nagmamaliw na pakikibaka ng 
mga kabataan para makamit ang 
karapatan sa edukasyon. 


Mula nang ipatupad ang 
batas anim na taon na ang 
nakaraan ay dumami ang nag- 
enrol sa mga pampublikong 
kolehiyo at pamantasan kaysa 
sa pribado, ayon sa Commission 
on Higher Education (CHEd). 
Ang Polytechnic University of 
the Philippines, ang SUC na may 


EDUKASY0N# 
PARA SA 
LAHAT 


pinakamalaking 
ng estudyante, ay nagrehistro 
ng dagdag na 10,000 enrollees 
noong 2022. 


populasyon 


Malaking bagay ang libreng 
matrikula subalit may mga 
bayarin pa rin gaya ng laboratory 
fee, library fee at iba pa. Nag- 
liba-iba ito depende sa kurso at 
pamantasang pinapasukan. 


“Hirap talaga. Kahit free 
tuition, may iba pang bayarin at 
nagko-commute ako araw-araw. 
Ang mahal na ng pamasahe 
at hindi na rin ganoon kamura 
ang mga bilihin at pagkain sa 
campus,” ani Tris, 21 at 3rd year 
sa University of the Philippines - 
Los Bafios. 


Kulang naman ang P20,000- 
25,000 na kita kada buwan ng 
magulang ni Cams, 20 at 2nd 
year sa Laguna State Polytechnic 
University, para suportahan siya 
sa pag-aaral. “Baka maghanap 
ako ng part-time na trabaho o 
raket. Lalo na sa 3rd year at 4th 
year dahil marami nang projects 
na kailangang pagkagastusan 
para grumadweyt,” aniya. 

Sa gitna ng matinding krisis, 
banta sa kanilang pag-aaral 


ang panukala ng kalihim ng 
Department of Finance na 

rebyuhin ang batas sa libreng tuition dahil maaksaya 
umano ito at hindi sustenable. Batayan niya ang 
mataas na dropout rate (3896) sa mga pamantasan 
na naitala habang at kagyat matapos ang pandemya. 
Kung matatandaan, kasama ang mga eskwelahan 
sa mga institusyong halos naparalisa bunsod ng 
biglaang pagpapataw ng blended learning kasabay 
ng militaristang restriksyon ng lockdown. 


Hindi katanggap-tanggap ang paninilip ng DOF 
dahil sa katunayan, kulang ang inilalaang pondo para 
sagutin ang tuition ng mga estudyante. Noong 2023, 
kapos ng P4.23 bilyon ang inilabas ng gubyerno para 
bayaran ang matrikula ng 1.74 milyong estudyante 
sa SUCs. 


Tinitipid na badyet sa edukasyon 


Hinahamon 7 ang  kabataan-estudyante 5 na 
patuloy na lumaban sa harap ng malaking kaltas sa 
pondo para sa mga pampublikong pamantasan sa 
panukalang badyet sa 2024. Mula sa P107 bilyong 
pondo nitong 2023, tinapyasan ang kabuuang 
badyet ng mga SUCs tungong P100.9 bilyon. Ang 
panukalang alokasyon para sa SUCs ay wala pang 
1/3 ng hiling ng mga pamantasan na P331.3 bilyon. 
Inalmahan ito mismo ng 37 presidente ng iba't 
ibang SUCs sa buong bansa kaya nag-akyat sila ng 
apela sa kongreso para labanan ang napipintong 
pagkaltas sa pondo para sa mahigit 2.1 milyong 
iskolar ng bayan. 


Sobrang baba ng alokasyon sa capital outlay 
na ginagamit sa pagtatayo ng imprastraktura ng 


NAH 59th IBPA, pinalalayas sa Batangas 


NN Baa ang mga Batanguefio 
sa Brgy. Sampaga, Balayan upang 
palayasin ang 59th IBPA mula sa kanilang 
komunidad noong Agosto 4. Kalahok sa protesta 
ang mga organisasyong Kaisahan ng mga 
Manggagagawang Bukid sa Tubuhan (Kaisahan) at 
Sugarfolks” Unity for Genuine Agricultural Reform 
(SUGAR) - Batangas. 


Inirereklamo ng mga residente ng Brgy. Putol, 
Tuy ang pangamba at perwisyong hatid ng mga 
operasyong militar ng 59th IBPA. Inokupa ng mga 
militar ang kanilang mga bahay mula Agosto 3 
at sinabing tatagal pa roon ng dalawang linggo. 
Masahol pa, madadagdagan ang 30 elemento ng 
59th IBPA na hihimpil doon. 

SUCs. Taliwas sa hinihinging P205.9 bilyon, P5.5 
bilyon lamang ang nakatakda sa 2024. Masamang 
balita ito para kay Sam, 20 at 2nd year sa Cavite 
State University. “Sa aming campus, kulang ang 
mga klasrum para i-accommodate ang lahat ng 
estudyante kaya kailangan pang magklase sa gabi. 
Paano magkakaroon ng mataas na kalidad ng 
edukasyon kung kulang-kulang sa klasrum at kulang 
o walang pasilidad para sa mga laboratory?” tanong 
niya. 


Taliwas din ang kaltas pondo sa panawagan ni 
Aida, isang manggagawa sa pabrika at magulang ni 
Lei, estudyante sa Batangas State University. Hiling 
niyang madagdagan ang pondo sa edukasyon. Para 
sa kanya, kailangang paramihin ang mga paaralang 
libre ang matrikula at pati ang mga guro. 


Kailangan din ng suportang pinansyal ng mga 
estudyante lalo ng mahihirap, dagdag ni Lei. 
Aniya, may epekto sa mental health o kalusugan 
ng pag-iisip ng mga estudyante ang problema sa 
mga bayarin sa eskwelahan. Nababagabag din 
siya sa kawalang aksyon ng administrasyon ng 
pamantasan. “Pinangangatawanan yata nila ang 
bansag na pinakamahirap na school sa lalawigan,” 
aniya. 


Galit ang mga kabataan sa tahasang pagpapabaya 
ng rehimeng US-Marcos-Duterte sa edukasyon. 
“Gusto nilang gawing mangmang ang mga kabataan 
kaya salat ang badyet sa edukasyon,” ani Tris. 


Tiniktikan ng mga sundalo ang hindi bababa sa 
tatlong kabahayan ng pamilya ng mga maggagapak 
sa barangay. Hinahanap nila ang lider-masa at 
tagapagsalita ng SUGAR na si Jaysie Balugna. 
Dahil sa takot, napilitang umalis sa komunidad 
ang pamilya ni Balugna. Binantaan din ang mga 
kaanak ni Balugna na kung hindi siya ilalabas ay 
sila ang “babalikan, dadamputin at kakasuhan” ng 
militar. 


Bukod sa takot, malaking abala ang presensya 
ng mga militar sa kabuhayan ng mga residente. 
Himutok ng mga residente, gutom na nga sila 
matapos ang pagsasara ng Central de Azucarera 
de Don Pedro, Inc., inaatake pa sila ng 59th IBPA. 

KILOS PROTESTA 
(CR SN 


“Hustisya sa Bloody Sunday Massacre!” 


agprotesta sa harap ng Department of Justice (DOJ) ang mga grupong tagapagtanggol ng 
karapatang tao mula sa Timog Katagalugan (TK) noong Agosto 24. Isinabay ito sa paghahain 


ng petition to review sa kasong pagpatay ng mga pulis kay Manny Asuncion ng Bagong Alyansang Makabayan 
(BAYAN) Cavite noong Marso 7, 2021 na isa sa mga biktima ng tinaguriang Bloody Sunday Massacre (BSM). 


Kasama sa nagprotesta ang 
mga biktima ng BSM at kanilang 
kaanak. Isa rito si Nimfa Lanzanas 
na hinuli sa Laguna at nakalaya 
matapos ang isang taon at 
tatlong. buwang  pagkakapiit. 
Pinaratangan siyang isang gun 
runner ng Bagong Hukbong Bayan 
sa Timog Katagalugan at kinasuhan 
ng illegal possession of firearms 
and explosives. Kasalukuyang 
nakasampa ang countercharges ni 
Lanzanas sa 17 pulis na umaresto 
sa kanya. 


Tinuligsa. naman ng mga 
kapamilya. nina Asuncion at 
mag-asawang Chai at Ariel 
Evangelista ang Bpag-abswelto 
ng DOJ sa mga pulis na sangkot 
sa pagpaslang sa mga biktima. 
Iginiit ni Liezel Asuncion, asawa 


Mga manggagawa sa Timog Katagalugan, 


ni Manny, na walang batayan 
ang agarang pagdismiss ng DOJ 
sa kaso at inihaing motion for 
reconsideration. noong 5“ Enero 
16. Naunang ibasura noong 
Disyembre 5, 2022 ang kaso laban 
sa mga pumatay kina Ariel at Chai. 
Ang mag-asawang Evangelista 
ay mga organisador ng mga 
magsasaka at mangingisda sa 
Nasugbu, Batangas. 


Ipinanawagan din ang 
pagbabasura sa Anti-Terrorism 
Act (ATA) at pagbubuwag sa 
National Task Force to End Local 
Communist Armed Conflict (NTF- 
ELCAC). Ginagamit ang mga 
ito para supilin ang paglaban 
ng mamamayan at yurakan ang 
kanilang karapatang pantao. 


nagpetisyon para sa dagdag-sahod 


agpetisyon ang mga manggagawa 

mula sa Metal Workers Alliance of 
the Philippines (MWAP) at Workers' 
Initiative for Wage Increase-ST para 
sa #750 minimum wage sa rehiyon. 
ldinulog ang petisyon sa konsultasyon 
ng Regional Wage Board 4-A sa 
Batangas City noong Agosto 7. 


Ayon sa MWAP, “Layunin ng 
petisyong #750 minimum wage ang 
pagpapaliit ng agwat sa pagitan ng 
minimum wage at family living wage 
(FLW).” 


Ang FLW ay gastusin ng isang 
pamilyang may limang myembro. Sa 
pag-aaral ng IBON Foundation, ang 
FLW sa CALABARZON ay P1,108.00 
habang P1,147 sa MIMAROPA. Wala 
pang kalahati dito ang pinakamataas 

na minimum na sahod sa rehiyon. 
Nasa P520 na ang pinakamataas 
na sahod ng manggagawa sa 
CALABARZON habang P355 sa 
MIMAROPA. Katumbas ito ng 
pamumuhay na nasa “below poverty 
line” o mas mababa sa hangganan ng 
kahirapan. 


“Kapag naging 750 ang minimum 
na sahod, ang purchasing power sa 
rehiyon ay tataas, malaking tulong 
ito sa negosyo na lumago at kumuha 
ng dagdag na manggagawa,” dagdag 
ng MWAP. 


Sinuportahan ang petisyon ng 
ilang mambabatas mula sa 
Sangguniang Panlalawigan ng 
Laguna. 


“Hindi terorismo ang humingi 
ng dagdag sahod, hindi terorismo 
ang humiling na maging regular sa 
trabaho!” ayon sa Defend Workers 
Southern Tagalog. 


Mariing kinundena ni Defend 
Southern Tagalog Spokesperson 
Charm Maranan si DOJ Secretary 
Crispin Remulla sa kawalang silbi 
ng A035 na binuo ng ahensya para 
imbestigahan ang BSM at patuloy 
na pagtatakip sa mga kriminal 
na pananagutan ng mga pulis na 
sangkot sa BSM. 


“Boying Remulla, may konsensya 
ka pa ba? Paano ka nakakatulog 
nang mahimbing sa gabi, gayong 
may dugo ka sa iyong mga kamay?” 
ani Maranan. 

PATNUBAY DE GUIA 


Paano ginagamit ng rehimeng US- 
Marcos Il ang Department of Agriculture 
para lalong pahirapan ang bayan? 


inusundan ni Marcos Jr. ang yapak ng diktador na ama sa pangangasiwa sa reaksyunaryong gubyerno. 
Pangita ito sa kung paano siya nagpipilit na hawakan ang Department of Agriculture (DA) kahit hayagang 
itinatatwa siya ng taumbayan laluna ng masang magsasaka. 


Hindi nga ba't inasukalang 
balang pumatay at nameste sa 
sektor ng agrikultura at mga 
magsasaka ang “Green Revolution” 
ng diktadurang US-Marcos I? 


Mahigpit na kinapitan ni 
Marcos Sr. ang pagkakait ng tunay 
na reporma sa lupa. lIsinabatas 
niya ang Presidential Decree No. 
2 at Presidential Decree No. 27 
(PD 27) na pabor sa uring PML. 
Kunwa-kunwang “ipapamahagi” 
ang mga lupa ngunit ibebenta pala 
ito sa mga tenante sa “patas na 
halaga sa merkado” na PML rin ang 
nagtakda. 


Sa PD 27, ang takdang halaga ng 
lupa ay katumbas dapat ng 2 1/2 
beses na abereyds ng ani sa 3 taon. 
Dagdag pa ang 69 interes kada 
taon na babayaran ng tenante sa 
loob ng 15 taon. Ipinataw din ang 
sistemang buwisan na nakabatay 
sa kabuuang ani. Hindi ito kayang 
bayaran ng karaniwang magsasaka 
at kung tutuusin, mas mahal pa 
ito kumpara sa halaga ng lupa sa 
merkado. Bilang resulta, lalong 
nakonsentra ang lupa sa mga 
Marcos at mga kroni nito. 


Sa rehiyong TK, kinamkam 
ni Marcos Sr. ang mga lupain sa 
Palawan. Ipinamana niya ang Yulo 
King Ranch (YKR) o Busuanga 
Pasture Reserve sa kroning sina 
Luis Yulo at Peter Sabido gamit 
ang Presidential Proclamation No. 
1387. Ang saklaw nitong 40,000 
ektaryang lupain sa Calamian Group 
of Islands ay inangkin mula sa mga 
magsasaka na nagbubungkal dito 
mula pa dekada 1930. 


Inilako mi Marcos Sr. ang 
Masagana 99 noong Mayo 1973 

na layon diumanong pataasin ang 
produktibidad ng palay. Ngunit 
binangkarote nitong lalo ang 
produksyon ng palay at ibinaon 
sa gabundok na utang ang mga 
magsasaka dahil sa napakamahal 
na presyo ng binhi, abono't 
pestisidyo. Masahol pa, nilason 
ng mga kemikal ang lupa sa mga 
sakahan at naapektuhan ang 
kalusugan ng mga magsasaka. 
Malaking pihit ito sa produksyo n na 
pakana ng International Monetary 
Fund - World Bank (WB), United 
States Agency on International 
Development, Monsanto, Bayer 
at iba pang transnasyunal na 
korporasyon. 


Pinagkakitaan ng mga 
agrokemikal na  transnasyunal 
na korporasyon ang Masagana 
99 na tumutok sa pagpapalit ng 
tradisyunal na binhi tungong 
high-yielding variety na matakaw 
sa abono at pestisidyo. Tiniyak 
ng “malawakang pautang ng 
mga bangko at mga huwad na 
kooperatiba ang pagbili ng mga 
magsasaka ng imported farm 
inputs. 


Ipinataw ang pangongolekta 
ng buwis sa niyog na naging coco 
levy funds (CLF) sa tabing ng 
umano'y paglikom ng trust fund 
para isalba ang naghihingalong 
industriya ng niyog sa bansa. 
Itinayo ang United Coco Planters 
Bank upang  paglagakan ng 
CLF na pinagpasasaan ng mga 
kasapakat ni Marcos, pangunahin 
na nina (Cojuanco, Enrile at 
Lobregat. Gamit ang CLF, binili 
ni Danding Cojuangco ang 20946 
ng sapi sa San Miguel Foods 
Corporation. Hanggang ngayon, 


ipinagkakait ng reaksyunaryong 
gubyerno ang CLF at hindi man 
lamang mapakinabangan ng mga 
magniniyog. 


Binangkarote ang industriya 
ng asukal nang i-establisa ang 
Philippine Sugar Commission at 
subsidyaryong National Sugar 
Trading Corporation para umano 
bilhin ang mga tubo sa bansa. 
Itinayo ang Republic Planters Bank 
para sa pagpipinansya ng tubuhan 
at asukarera. Ngunit kinurakot 
din ang pera na napunta sa mga 
ahensyang ito noong 1975-1984. 


Mula palay, niyog at tubo, 
malinaw kung paano nilumpo 
ng diktadurang US-Marcos | ang 
agrikultura at dinambong ang 
yamang likha ng magsasaka. 


Ngayong nakaupo ang anak 
na si Marcos Jr. sa estado poder, 
lantaran naman niyang ipinakikita 
ang kasakiman sa pagkontrol sa 
agrikultura sa pagtatalaga sa sarili 
bilang kalihim ng DA. Kinokopya 
niya. ang kanyang ama sa 
pagpapahirap sa mga magsasaka, 
pambubundat sa kanilang mga 
kroni. at 8s pagpapakatuta B sa 
imperyalismong US. 


Nangangarap ang rehimeng 
US-Marcos Il na muling buhayin 
ang Masagana 99 sa pangalang 
Masagana 150 o Masagana 200. 
Nag-iilusyon itong itayo ang 
megafarms na hindi malayo sa 
iskema ng una at panibagong 
iskema para sa rekonsentrasyon ng 
malalawak na lupain sa kamay ng 
mga kroni. 


Hindi. mabubura ng New 
Agrarian Emancipation Act (NAEA) 
ng rehimen ang deka-dekadang 

pagkasuklam ng mga magsasakang biktima ng pyudal 
na pagsasamantala. Napakakapal ng mukha ni Marcos 
Jr. na umastang tagapagligtas ng magsasakang 
Pilipino mula sa pagkakabaon sa utang. Pinalalabas 
na mabubura ang mga “utang” ng mga magsasaka sa 
balangkas ng NAEA ngunit hindi nito sinasagot ang 
ultimong suliranin nila--ang kawalan ng sariling lupa. 


Walang kalutasan sa ilalim ni Marcos Jr. ang suliranin 
sa kartel at malawakang ismagling ng produktong 
agrikultural. Ayon sa Bureau of Customs, nakakumpiska 
sila ng smuggled na bigas na nagkakahalaga ng P174.2 
milyon sa kabuuan. Sa kabila ng mga “tagumpay” 
ng BOC, walang nakukulong o napapanagot na tila 
pakitang tao lamang ang mga reyd na inilunsad. 


Imbes na protektahan ang lokal na industriya at 
agrikultura, halos wala nang taripa ang pagpapasok ng 
puu-puong libong toneladang import ng produktong 
agrikultural tulad ng bigas, isda, asukal at sibuyas. Ito 
ang pumapatay sa kabuhayan ng lokal na magsasaka 
at nauubusan na ng hangin na industriya sa bansa. 
Pinakatampok ang kamakailan lang na pagsasara ng 
tatlong departamento ng Central Azucarera de Don 
Pedro, Inc. sa Nasugbu, Batangas na malaking dagok sa 
maggagapak ng tubo sa Batangas, Laguna at Quezon. 


Nananatiling  nakasuso ang agrikultura ng 
Pilipinas sa 'mapakamamahal na imported na 
agrokemikal na produkto mula sa US. Hinihimok 
ng rehimen ang mapaminsalang operasyon ng mga 


dayuhang dambuhalang mina. Kaliwa't kanan ang 
pekeng reklamasyon, proyektong dam at iba pang 
mapangwasak na programa na balon ng korapsyon 
at dahilan ng dislokasyon sa bultong bilang ng mga 
magsasaka. 


Nananatiling inutil rin ang DA sa pasistang atake at 
paninibasib ng mga yunit ng AFP-PNP sa kanayunan 
na pangunahing target ang masang magsasaka at 
pambansang minorya. Sa tabing ng gera kontra- 
“terorismo” ng rehimen, nagsisilbing salot sa buhay, 
kabuhayan, kalikasan at lupaing ninuno ng masa sa 
kanayunan ang mga focused military operations at 
retooled community support program operations ng 
mga pasistang tropa ng estado. Sa unang taon pa 
lang ng rehimen, naitala ng Ang Bayan ang 54 sa 97 
pinaslang ng mga ahente ng estado ay nagmula sa uring 
magsasaka, kabilang ang isang pambansang minorya. 


Komun sa mag-amang Marcos ang paggamit sa 
reaksyunaryong batas at pagkontrol sa mga ahensya 
upang huthutin ang pinagtrabahuhan ng mamamayang 
Pilipino. Masugid silang tagahimod ng pwet ng US na 
ang pangunahing tungkulin ay ibuyangyang pang lalo 
ang bansa sa balangkas ng neoliberalismo. Sa huli, 
malinaw ang mga dahilan kung bakit nais patalsikin ng 
mamamayan ang anti-magsasaka at anti-mahirap na 
pangulong si Marcos Jr., sa trono man sa estado poder 
o sa pagiging kalihim ng DA. 


BANTAY KARAPATAN 


Alyansang Makabayan (BAYAN) na magdaos ng rali. 


14 lider-aktibista nakatanggap ng subpoena 
dahil sa protesta noong SONA 


pinatawag sa Quezon City Prosecutor's Office ang 14 lider-aktibista matapos 
kasuhan ng Quezon City Police District (QCPD) sa paglulunsad ng protesta 
sa State of the Nation Address ni Ferdinand Marcos Jr. Sinampahan sila ni 
Police Corporal Jordan A. Barbado ng QCPD noong Agosto 21 ng paglabag sa 
Batas Pambansa Bilang 880 o Public Assembly Act of 1985. Sa kabila ito ng 
pagbibigay ng permit ni Quezon City Mayor Joy Belmonte sa grupong Bagong 


sa freedom of expression,” ayon sa 
grupo. 

Papunta pa lamang ang delegasyon 
ng TK lulan ng Bigkisan protest 
caravan sa Maynila ay ilang beses na 
itong tinangkang pigilan ng PNP. 


“Walang “Bagong Pilipinas, at 


Labing-dalawa sa 14 lider-aktibista 
na kinasuhan ay mula sa mga 
progresibong organisasyon sa Timog 


Katagalugan: Bagong :7578BAlyansang 
Makabayan-Timog Katagalugan 
(BAYAN-TK), Defend Southern 


Tagalog (ST), Anakbayan-ST, Umento- 
TK, OLALIA, Liga ng Manggagawa- 
ST, STARTER-PISTON, Mothers and 
Children for the Protection of Human 
Rights, Tanggol Magsasaka at mga 
lokal na unyon. 

Kinontra ng BAYAN National ang 
paratang ng QCPD. Anito, Hulyo 20 pa 
nila natanggap ang permit to protest 
mula sa Quezon City government, at 
saklaw rin nito ang regional chapter 
na BAYAN-TK. 


Mariing kinundena ng BAYAN- 
TK ang panghaharas ng @CPD. 
“Makatarungan ang magprotesta 
at ito ay pinoprotektahan ng ating 
Konstitusyon. Ngunit hindi na bago 
sa mamamayan ng TK ang panggigipit 


pinatunayan ito ni QCPD Director 
Nicolas Torre Ill sa paggamit ng 
lumang estilong gamitin ang batas 
upang harasin ang mga pinipiling 
ilantad ang kabulukan ng sistema, 
patahimikin ang boses ng 
mamamayan. Sa kabila nito, 
nananatiling palaban at hindi natitinag 
ang loob ng mamamayan ng Timog 
Katagalugan, sa korte man o 
lansangan, tuloy ang laban!” dagdag 
ng BAYAN TK. 

Dalawa sa inarestong San Juan 3, nakalaya na 


akalaya na sa bisa ng release order ng Batangas Provincial Prosecutor's 
Office ang drayber na si Jose Escobio at manggagawang kaibigan nito na 
si Junald Jabonero nitong Setyembre 4. Sila kasama ang lider-magsasakang si 
Ernesto Baez Jr. ng Samahang Magbubukid ng Batangas ay dinakip matapos 
tamnan ng samu't saring baril at pampasabog ng PNP Batangas noong Agosto 


24. 


Anang dalawa, bandang alas-5 ng 
madaling-araw ng nasabing araw nang 
sunduin nila ang pasaherong si Baez 
sa isang resort sa bayan ng San Juan. 
Habang bumibiyahe ay hinarang ang 
kanilang sasakyan at pinababa sila ng 
mga pulis habang nakatutok ang mga 
baril nito sa kanila. Sinakluban ang 


kanilang mga ulo saka kinalakadkad 
papasok sa ibang sasakyan. Matapos 
ang nasa 15 minuto ay ibinalik sila sa 
kanilang sasakyan at dito na nila nakita 
ang napakaraming armas at iba pang 
kagamitang pandigma na itinanim 
ng mga pulis sa iba't ibang bahagi 
ng sasakyan. Matapos nito ay pilit 


silang pinaamin na mga kasapi umano 
ng BHB. Pinagbantaan din silang 
idadamay ang kanilang mga pamilya 
kung hindi sila makikipagtulungan sa 
mga ilegal na umaresto sa kanila. 


Sa kabila ng kanilang 
pansamantalang paglaya, kumakaharap 
pa rin sila sa mga kasong kriminal 
habang nananatili sa piitan ang 
magsasakang si Baez. Hanggang 
ngayon, patuloy pa rin ang panawagan 
ng mamamayan ng Batangas na 
ibasura ang mga kaso laban sa tatlo. 


Bakit may katutubong NPA? 


ni Ka Sila 


Ang tanong nila, bakit may NPA? 


Ang tanong ko, bakit ninyo kami pinapalayas sa 
sarili naming LUPAIN? 


Noon, kaming mga katutubo ay malayang 
namumuhay dito sa kabundukan. Ito ang lupang 
ipinagkaloob sa amin. 


Mainam dito. 
makakain ka! 


Magtanim ka lamang, may 


At sapat-sapat sa araw-araw. Maaari mo pang 
ibenta. 


Kapag ika'y nagkasakit may mga halamang 
gamot na makukuha. 


Malinis ang tubig. 


May namumuno sa aming pangkat, ang aming 
CHIEFTAIN na syang nagpapanatili ng aming 
kostumbre at kultura. 


Samakatwid malaya kaming mga katutubo! 


Minsan, noong naghahanap kami ni ama ng 
dahong gamot para sa hika, nakarating kami ni 
ama sa kabilang bundok. 


Napadaan kami sa isang grupo ng mga 
armadong tao. NEW PEOPLE'S ARMY, 'yan ang 
tawag nila sa kanilang grupo. Pinakain nila kami. 

Napansin namin ni ama kung gaano sila ka- 
organisado at kung gaano kaunlad ang masa sa 
nasasakupan nila. Doon kami nanatili, magdamag 
nagkwentuhan at nagtalakayan. 


Kinabukasan ay kasama ni ama si chieftain. 
Sila ay nagtayo ng palikuran sa gilid ng aming 
bahay para daw mas malinis ang aming tahanan. 
ABA! Nang mga sumunod na araw nagsimula na 
ring gumaya ang iba pa naming mga katribo. 


Naging madalas ang pakikipag-ugnay namin 
sa mga NPA. Bukod sa pagiging organisado 
nagbibigay din sila ng libreng tsek ap at libreng 
pag-aaral. Sa katunayan, naging mahusay 
bumasa si ina. Natuturuan na nga niya ang aking 
mga kapatid! Lahat kami ay umuunlad. Salamat! 
Salamat sa NPA! 


Tumaas ang antas ng aming pagkakaisa. 
Ang pinakamaganda ay nagkaroon kami ng 
kooperatiba-laging may layunin at sama- 
sama. Mas tumatag ang aming pangkat dahil 
sa organisasyon. “Yung mga problema kaya 
na naming solusyunan dahil pinag-uusapan at 
pinagtutulungan naming mga kapwa katutubo. 
Maunlad, halos lahat sa aming tribo ay kasapi at 
aktibo. 


11 KALATAS 


Hanggang isang araw 


dumating ang batalyon 
ng militar. Inutusan nila 
kaming lumipat, dahil 


mayroon daw nagmamay- 
ari ng aming lupa. 


Magtatayo ng dam at 
eco-tourism park. Para 
raw sa ikauunlad ng ating 
bansa. 


May ipinakita silang 
papel. 

Nakipagtunggali si 
chieftain at ang aking ama 
sa mga sundalo. 

Sinong may ari? Hindi 
ba't kami? Mula noong 


unang panahon pa ay 
nandito na kami. 


Dam? Eco-tourism park? 
Sino ang makikinabang 
diyan? 

Kami ba? Nasaan kami sa kanilang sinasabing 
pag-unlad ng bansa? 

Inalok kami ng pera ngunit hindi kami pumayag! 

Sinira nila ang aming mga pananim, ninakaw 
ang mga alagang hayop. 

Ginawa nila ito para kami ay maghirap at 
tanggapin ang perang kanilang iniaalok. 


Ngunit hindi kami susuko! Kahit kami ay 
natatakot, hindi kami aatras! 


Lumipas ang mga araw. Nadagdagan ang mga 
militar. 

Humingi kami ng tulong sa mga kaibigang NPA! 
Pinalakas nila ang aming loob at nag-aral kami ng 
aming mga karapatan. 


LUPANG NINUNO, DEPENSAHAN, DEPENSAHAN, 
IPAGLABAN! 


“yan ang sigaw ng karamihan. 
Ngunit hindi tumigil ang militar sa panghaharas! 


Isang gabi, dalawang katribo ang hindi nakabalik 
sa amin matapos ang pulong. Sa sumunod na 
buwan, nagpalitan ng putok ang NPA at militar. At 
isang malagim na Disyembre, kitang-kita ko kung 
paano binaril nang malapitan ang lider ng aming 
pangkat. 


Ama, si chieftain! 

ANO BA ANG AMING KASALANAN? 
SAAN NINYO KAMI GUSTONG IPATAPON? 
Sa buwan? 

Sa dagat? 


O sa bunganga ng bulkan para hindi nyo na 
kami makita kahit kailan? 


Patuloy ang pagpapalayas nila sa amin. 


Mas lumawak ang kinamkam dahil mas 
maraming imprastrakturang itatayo. 


Maraming pangako, pero nasaan ang para sa 
aming mga katutubo? 


MAUNLAD NA PROBINSYA? 
maraming TURISTA? 


Pero, nasaan ang para sa PAMBANSANG 
MINORYA? 


Hindi kami tumigil sa pakikipaglaban! At ako, 
bilang isang katutubo ay nagdesisyong lumaban. 


KAYA ANG SAGOT KO SA TANONG NILA, 
BAKIT MAY NPA? 
DAHIL MAY NAGSASAMANTALA! 


Para sa mas 


“Ang orihinal na pyesa ay isang bahagi ng 
monologue script na unang itinanghal noong ika- 
50 anibersaryo ng New People's Army sa isang 
larangang gerilya sa Timog Katagalugan. 


AGOSTO 2023 


